Astrid Mørland

Astrid Mørland, født 1. november 1950 i Kragerø, i dag bosatt i Åsgårdstrand, er en norsk billedkunstner som arbeider innen maleri, installasjon og tegning. 

Mørland har hatt over 25 separatutstillinger fra 1977 og frem til 2011. Hun deltok på utstillingen «Surrealismen i norsk kunst» på Stenersenmuseet i 2010. 

Sentralt i mange av Mørlands arbeider er «tydelige referanser til surrealismens grep. Den assosiative metoden, en forkjærlighet for å skifte ut gjenstandens materiale med et annet og en interesse for drømmenes irrasjonelle skrekkscenarier,» skrev kunsthistoriker Tone Lyngstad Nyaas i katalogen i forbindelse med utstilling ved Vestfold Kunstnersenter i 2004.

Eksterne lenker 
 Astridmorland.net

Norske kunstnere
Fødsler i 1950